**ELŐTERJESZTÉS**

Tiszavasvári Város Önkormányzata Képviselő-testületének

**2024. február 15-én** tartandó **rendes nyílt** ülésére

Az előterjesztés tárgya: **A gyermekjóléti, gyermekvédelmi ellátásokról, a személyes gondoskodást nyújtó ellátások igénybevételéről, a fizetendő térítési díjakról szóló önkormányzati rendelet módosításáról**

Melléklet: -

A előterjesztés előadója: Dr. Kórik Zsuzsanna jegyző

Az előterjesztés témafelelőse: Krasznainé dr. Csikós Magdolna igazgatási és szociálpolitikai osztályvezető

Ügyiratszám: TPH/1969/2024.

**Az előterjesztést véleményező bizottságok a hatáskör megjelölésével:**

|  |  |
| --- | --- |
| **Bizottság** | **Hatáskör** |
| Szociális és Humán Bizottság | SZMSZ 5. melléklet 1. pont 9. alpont |
| Pénzügyi és Ügyrendi Bizottság | SZMSZ 4. melléklet 1. pont 22. alpont |

**Az ülésre meghívni javasolt szervek, személyek:**

|  |  |  |
| --- | --- | --- |
| Munkácsi Ágnes | Tiszavasvári Bölcsőde intézményvezető | cseperedok@gmail.com |
| Dr. Groncsák Andrea | Tiva-Szolg Kft. ügyvező | groncsakandrea@gmail.com |

Tiszavasvári, 2024. február 9.

**Krasznainé dr. Csikós Magdolna**

**témafelelős**

**Tiszavasvári Város Jegyzőjétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

**Témafelelős:** Krasznainé dr. Csikós Magdolna

**E L Ő T E R J E S Z T É S**

**- a Képviselő-testülethez -**

**A gyermekjóléti, gyermekvédelmi ellátásokról, a személyes gondoskodást nyújtó ellátások igénybevételéről, a fizetendő térítési díjakról szóló**

**önkormányzati rendelet módosításáról**

**Tisztelt Képviselő-testület!**

2022. január 1. napjától egy teljeskörűen felülvizsgált gyermekjóléti rendeletet léptetett életbe az önkormányzat a 21/2021. (XII.2.) rendelettel.

Ezen rendelet került módosításra azóta már három alkalommal is elsősorban térítési díj emelések kapcsán:

* 2022. szeptember 1. napjától
* 2023. április 3. napjától
* 2023. június 1. napjától (Áfa megjelölés kivétele miatt Kormányhivatal felhívására)

**I. Jelen gyermekjóléti rendelet módosítás indoka az alábbi:**

A Tiszavasvári Bölcsőde és a Tiva-Szolg Kft. ügyvezetője is étkezési norma emelési kérelmet küldött az Önkormányzat részére, melyek miatt szükséges a gyermekjóléti rendelet 1. és 2. sz. mellékleteiben meghatározott térítési díjak emelése is. Az új térítési díjakat 2024. április 1-jétől terveznénk bevezetni.

***Az ide vonatkozó Gyvt. jogszabályhely a következő:***

*„****29. §*** *(1)****A fenntartó önkormányzat*** *a személyes gondoskodást nyújtó ellátások (a továbbiakban: személyes gondoskodás) formáiról, azok igénybevételéről, valamint* ***a fizetendő térítési díjról rendeletet alkot.***

*(2)Ha törvény másként nem rendelkezik,* ***a fenntartó önkormányzat rendeletben szabályozza***

*a) az önkormányzat által biztosított személyes gondoskodás formáit,*

*b) az önkormányzat által biztosított ellátás igénybevételére irányuló kérelem benyújtásának módját és a kérelem elbírálásának szempontjait,*

*c) az intézményvezető hatáskörében – külön eljárás nélkül – biztosítható ellátásokat,*

*d) az ellátás megszűnésének eseteit és módjait,*

***e) a fizetendő térítési díjak mértékét, csökkentésének és elengedésének eseteit, módjait.****”*

A megküldött kérelmek, valamint a nyersanyag felhasználást alátámasztó kimutatások az előterjesztés mellékleteit képezik.

A Gyvt. 151. § (3) bekezdése értelmében a **gyermekétkeztetés intézményi térítési díjának alapja az élelmezés nyersanyagköltségének egy ellátottra jutó napi összege.**

Az intézményvezető jelenlegi kérelme **a gyermekfelügyelet térítési díját nem érinti, az annak keretében igénybe vehető gyermekétkeztetés térítési díját azonban igen.**

Fentiek alapjánagyermekétkeztetés nyersanyagköltségének kiadásaira tekintettel, a tárgyidőszaki folyamatok, alapanyag árak emelkedése **indokolják a normaemelést**.

A **gyermekétkeztetésre vonatkozó táplálkozás-egészségügyi előírásokról szóló jogszabálynak** való **megfelelőség érdekében javaslom,** hogy a Tiszavasvári Bölcsőde és a Tiva-Szolg Kft. kérelmét **támogassa** a Képviselő-testület azzal, hogy, **fogadja el a térítési díjak 2024. április 1. napjától történő egységes 10 %-os emelését.**

Fentiek értelmében az alábbi díjemelés valósulna meg 2024. április 1. naptól:

|  |  |  |
| --- | --- | --- |
| **Tiszavasvári Bölcsőde étkezési díjak változása** | | |
|  | Jelenlegi térítési díj (nyersanyag norma), Ft | 2024. április 1-jétől érvényes díjak, 10% emeléssel, Ft |
| reggeli | 120 | 130 |
| tízórai | 90 | 100 |
| ebéd | 380 | 420 |
| uzsonna | 95 | 105 |
| **összesen** | **685** | **755** |

**A bölcsőde esetében a díjak Áfa nélkül értendően, bruttóban, az intézmény alanyi mentes.**

|  |  |  |
| --- | --- | --- |
| **Tiva-Szolg Kft esetében alkalmazandó étkezési díjak változása** | | |
|  | Jelenlegi térítési díj (nyersanyag norma), nettó Ft | 2024. április 1-jétől érvényes díjak, 10 % emeléssel, nettó Ft |
| óvodában | 580 | 640 |
| általános iskolában napközi, napi háromszori étkezés | 715 | 785 |
| általános iskolában napi kétszeri étkezés | 610 | 670 |
| általános iskolában menza | 460 | 505 |
| középiskolai menza | 580 | 640 |
| középfokú iskolai kollégiumi ellátás | 1440 | 1585 |

A gyermekek védelméről és a gyámügyi igazgatásról szóló a 1997. évi XXXI. törvény 151. § (4) bekezdése értelmében a gyermekétkeztetés személyi térítési díját az intézményvezető a (3) bekezdés szerinti napi összeg általános forgalmi adóval növelt összegének és az igénybe vett étkezések számának, valamint az 21/B. §-ban megjelölt normatív kedvezményeknek a figyelembevételével állapítja meg. Ha a fenntartó kizárólag a bölcsődében, mini bölcsődében nyújtott bölcsődei ellátás keretében biztosított gyermekétkeztetésre állapít meg személyi térítési díjat, a személyi térítési díj meghatározásánál a 150. § (1 )-(3) bekezdését nem kell alkalmazni.

Az idézett jogszabályi rendelkezések értelmében az intézményi térítési díj nem tartalmazhat általános forgalmi adót, azt az intézményvezető a személyi térítési díj megállapításakor veszi figyelembe.

**Ezen jogszabályhely értelmében az önkormányzati rendeletben nettó térítési díjakat lehet meghatározni. A szülők részére azonban továbbra is a bruttó árak kerülnek kiszámlázásra.**

A **gyermekétkeztetési szerződés** ennek kapcsán felmerülő módosítását, felülvizsgálatát is javaslom a rezsidíjak tekintetében. Ez külön előterjesztés tárgyát képezi.

**Jelenleg egy 21 étkezési napos hónap estében az alábbi díjakkal számolhatnak a gyermekes családok teljes ellátás estében:**

bölcsőde 14.385 Ft

óvoda 15.469 Ft

általános iskola 19.069 Ft

középiskola kollégium 38.405 Ft

**2024. április 1. napjától** a tervezett áremelkedéssel ez a következőképpen alakulhat:

bölcsőde 15.855 Ft

óvoda 17.069 Ft

általános iskola 20.936 Ft

középiskola kollégium 42.272 Ft

Az étkezést igénybe vevők között sok az ingyenesen étkező is, hátrányos helyzete miatt jellemzően.

Az étkezési díjak emelése éves szinten 73 millió Ft többletkiadást jelent az önkormányzatnak, figyelembe véve a jelenlegi étkezést igénylők létszámát. A feladat bevétel oldala jelenleg nem ismert, azt a májusi normatíva igény leadása, az állami támogatás mértéke, valamint az étkezést igénylők száma és fizetési hajlandósága is befolyásolja.

**A rendelet 1. és 2. sz. mellékleteiben szereplő térítési díjak** **nettó összegeit** az 1 és 2 forintos címletű érmék bevonása következtében szükséges a kerekítés szabályairól szóló 2008. évi III. törvény 2. §-ának megfelelő módon **kerekítve meghatározni.**

**II. A rendelet kihirdetése és hatályba lépése közötti időtartamra vonatkozó szabályozás:** 2012. január 1. napján hatályba lépett **a Magyarország Gazdasági stabilitásáról szóló 2011. évi CXCIV. törvény, melynek 32. §-ában** foglaltak értelmében a fizetési kötelezettséget megállapító, fizetésre kötelezettek körét bővítő, a fizetési kötelezettség terhét növelő, a kedvezményt, mentességet megszüntető vagy korlátozó jogszabály **kihirdetése és hatálybalépése között legalább 30 napnak kell eltelnie.** Ezt a rendelkezést az önkormányzati rendeletekre is kell alkalmazni.

Fentiekre tekintettel a rendelet hatálybalépésének időpontjaként **2024. április 1.** napját javaslom.

**III. A rendelet előzetes hatásvizsgálata:**

***A******jogalkotásról szóló 2010. évi CXXX****. törvény 17. § (1) bekezdése* a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható követelményeit. Az előzetes hatásvizsgálat eredményről a testületet tájékoztatni kell.

A törvény 17. § (2) bekezdése szerint a hatásvizsgálat során vizsgálni kell:

*a)* a tervezett jogszabály valamennyi jelentősnek ítélt hatását, különösen

*aa)* társadalmi, gazdasági, költségvetési hatásait,

*ab)* környezeti és egészségi következményeit,

*ac)* adminisztratív terheket befolyásoló hatásait, valamint

*b)* a jogszabály megalkotásának szükségességét, a jogalkotás elmaradásának várható következményeit, és

*c)* a jogszabály alkalmazásához szükséges személyi, szervezeti, tárgyi és pénzügyi feltételeket.

**A fentiek alapján a rendelet hatályba lépésének a várható következményeiről – az előzetes hatásvizsgálat tükrében – az alábbi tájékoztatást adom:**

**1. A módosítás és az új rendelet megalkotásának valamennyi jelentősnek ítélt hatása, különösen:**

***1.1. társadalmi, gazdasági, költségvetési hatása:***

A módosításnak társadalmi, gazdasági, költségvetési hatásai jelentősek lehetnek, új szabályozások lépnek életbe. A **térítési díjak emelkedésének kedvezőtlen társadalmi fogadtatása,** a **bevételek növekedése várható**.

***1.2. A módosításnak gazdasági hatásával nem számolhatunk****.*

**1*.3.*** *A rendelet módosításának* ***költségvetési kihatása várható, az önkormányzat bevételei növekedhetnek.*** A térítési díj emelés következtében az **önkormányzat bevételeinek növekedése várható, mely egyéb kiadások fedezetére fordítható.**

***2.******A módosításnak környezeti és egészségügyi következményei:***

A környezeti és egészségügyi következmény jelen módosítással és rendeletalkotással érintett tárgyban **nem realizálható, nem vizsgálható.**

***3. Az adminisztratív terheket befolyásoló hatása:***

A tervezett módosítás értelmében az adminisztratív terhek változhatnak, nőhetnek, egyes újraszabályozások következtében.

***4. A jogszabály megalkotásának szükségessége, a jogalkotás elmaradásának várható következményei:***

Az Gyvt-ben lévő felhatalmazása alapján az önkormányzatnak rendeletalkotási kötelezettsége van a gyermekétkeztetési térítési díjak megállapítása vonatkozásában, azonban azok **módosítására vonatkozóan a jogszabály nem ír elő kötelezettséget.** Így a módosítás elmaradása esetén a Szabolcs-Szatmár-Bereg Vármegyei Kormányhivatal törvényességi észrevétellel nem élhetne.

**5. A jogszabály alkalmazásához szükséges személyi, szervezeti, tárgyi és pénzügyi feltételek:**

A meglévő állományi létszámban a személyi, szervezeti, tárgyi feltételek adottak.

**IV. Az önkormányzati rendeletekhez indoklási kötelezettség is társul. Az indokolásban a jogszabály előkészítőjének feladata azoknak a társadalmi, gazdasági, szakmai okoknak és céloknak a bemutatása, amelyek a szabályozást szükségessé teszik. Az indokolásban ismertetni kell a jogi szabályozás várható hatását is.**

**A rendelet-tervezethez az indokolás is elkészült.**

***Kérem a Képviselő-testületet, hogy az előterjesztést megtárgyalni, és a rendelet-tervezetet elfogadni szíveskedjen.***


Tiszavasvári, 2024. február 9.

**Dr. Kórik Zsuzsanna**


**jegyző**


**Előterjesztés melléklete, kérelmek, kimutatások**


1. **Tiva-Szolg Kft. kérelme**

****


1. **Tiva-Szolg Kft. nyersanyag árváltozások kimutatása**

****


****


****


1. **Bölcsőde kérelme**


****


1. **Bölcsőde kimutatás, minta étlapok**

****

****

****

****

****

**RENDELET TERVEZET**

**Tiszavasvári Város Önkormányzata Képviselő-testületének .../2024. (II. 16.) önkormányzati rendelete**

**A gyermekjóléti, gyermekvédelmi ellátásokról, a személyes gondoskodást nyújtó ellátások igénybevételéről, a fizetendő térítési díjakról szóló önkormányzati rendelet módosításáról**

A gyermekek védelméről és a gyámügyi igazgatásról szóló 1997. évi XXXI. törvény 29. § (1)-(2) bekezdésében, 131. § (1) bekezdésében kapott felhatalmazás alapján Magyarország helyi önkormányzatairól szóló 2011. évi CLXXXIX. törvény 13. § (1) bekezdésének 8. pontjában meghatározott feladatkörében eljárva a következőket rendeli el:

**1. §**

(1) A gyermekjóléti, gyermekvédelmi ellátásokról, a személyes gondoskodást nyújtó ellátások igénybevételéről, a fizetendő térítési díjakról szóló 21/2021. (XII. 2.) önkormányzati rendelet 1. melléklete helyébe az 1. melléklet lép.

(2) A gyermekjóléti, gyermekvédelmi ellátásokról, a személyes gondoskodást nyújtó ellátások igénybevételéről, a fizetendő térítési díjakról szóló 21/2021. (XII. 2.) önkormányzati rendelet 2. melléklete helyébe a 2. melléklet lép.

**2. §**

Ez a rendelet 2024. április 1-jén lép hatályba.

*1. melléklet a .../2024. (II. 16.) önkormányzati rendelethez*

„*1. melléklet*

**A Tiszavasvári Bölcsődében alkalmazandó térítési díjak**

1. Tiszavasvári Bölcsőde

1.1. A gondozásért fizetendő intézményi térítési díj összege: 0. - Ft/ellátási nap

1.2. A gyermekétkeztetésért fizetendő intézményi térítési díj összege:

1.2.1. reggeli étkezés - a napi energia szükséglet 14%-a - **130** Ft

1.2.2. tízórai - a napi energia szükséglet 9%-a – **100** Ft

1.2.3. ebéd - a napi energia szükséglet 42%-a - **420** Ft

1.2.4. uzsonna - a napi energia szükséglet 10%-a - **105** Ft

1.2.5.Összesen: **755** Ft

1.3. Az időszakos gyermekfelügyelet térítési díja összesen:

1.3.1. a felügyelet díja 125 Ft/gondozási óra, és

1.3.2. a gyermekek által igénybevett étkezés(ek) mindenkori, jelen rendelet szerinti bölcsődei étkezési térítési díja.

Fent meghatározott díjak a fizetendő díjakat tartalmazzák, az intézmény alanyi mentessége miatt ÁFA fizetés nem merül fel.”

*2. melléklet a .../2024. (II. 16.) önkormányzati rendelethez*

„*2. melléklet*

A gyermekétkeztetésért fizetendő intézményi térítési díjak

1. óvodában nettó **640** Ft

2. általános iskolában napközi, napi háromszori étkezés nettó **785** Ft

3. általános iskolában napi kétszeri étkezés: nettó **670** Ft

4. általános iskolában menza: nettó **505** Ft

5. középiskolai menza: nettó **640** Ft

6. középfokú iskolai kollégiumi ellátás: nettó **1585** Ft