**ELŐTERJESZTÉS**

**Tiszavasvári Város Önkormányzata Képviselő-testületének**

**2024. február 15-án tartandó rendes ülésére**

Az előterjesztés tárgya: Komplex felzárkózási program beruházásra kiadott BM/3017-13/2021. iktatószámú Támogatói Okirat 1. sz. módosításának utólagos elfogadása

Mellékletek: Támogatói Okirat 1. sz. módosítása

Az előterjesztés előadója: Szőke Zoltán polgármester

Az előterjesztés témafelelőse: Kovács Edina - ügyintéző

Az előterjesztés ügyiratszáma: TPH/511-6/2024.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
|  |  |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |
|  |  |

Egyéb megjegyzés: -

Tiszavasvári, 2024. február 14.

Kovács Edina

témafelelős

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel: 42/520-500. Fax: 42/275-000. E-mail: tvonkph@tiszavasvari.hu

Témafelelős: Kovács Edina

## ELŐTERJESZTÉS

### **A Képviselő-testülethez**

**Komplex felzárkózási program beruházásra kiadott BM/3017-13/2021. iktatószámú Támogatói Okirat 1. sz. módosításának utólagos elfogadása**

Tisztelt Képviselő-testület!

2022. augusztusában nyújtottunk be a Támogató felé módosítási igényt, melyhez 2023. év elején kiegészítést küldtünk. A módosítási igény a költségátcsoportosításra és a Tanoda és Biztos Kezdet Gyerekház helyszínének módosítására irányult. A tavalyi év elején pedig kiegészítettük a kérelmünket a busz bérbeadásához kapcsolódó hozzájárulás kérésével és a támogatás felhasználási a határidejének a módosításával.

A módosítási igényünk elfogadásra került 2023. június 20-án, melyről szóló módosító okirat - BM/864/2024 iktatószámú Támogatói Okirat 1. számú módosítása – 2024. január 26-án került aláírásra és a határozat-tervezet mellékletét képezi.

Kérem a Tisztelt Képviselő-testületet, hogy a határozat-tervezet 1. mellékletét képező Támogató Okirat 1. számú módosítását szíveskedjen utólagosan elfogadni.

Tiszavasvári, 2024. február 14.

**Szőke Zoltán**

**polgármester**

**HATÁROZAT-TERVEZET**

TISZAVASVÁRI VÁROS ÖNKORMÁNYZATA

**KÉPVISELŐ-TESTÜLETÉNEK**

**……/2024. (II.15.) Kt. számú**

**határozata**

**Komplex felzárkózási program beruházásra kiadott BM/3017-13/2021. iktatószámú Támogatói Okirat 1. sz. módosításának utólagos elfogadása**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:

**1.** Elfogadja a Belügyminisztérium, mint Támogató által BM/864/2024 iktatószámon kiállított Támogatói Okirat 1. számú módosítását a Komplex felzárkózási program keretében a beruházások megvalósítása érdekében a határozat 1. mellékletében foglalt tartalommal.

**Határidő**: azonnal **Felelős:** Szőke Zoltán polgármester