**ELŐTERJESZTÉS**

Tiszavasvári Város Önkormányzata Képviselő-testületének

2024. február 15-én

tartandó rendes ülésére

Az előterjesztés tárgya: **Tájékoztatás a 2023. évi közszolgálati ellenőrzés lefolytatásáról**

Iktatószám: TPH/1618-2/2024.

Melléklet: 2 db tájékoztatás

Az előterjesztés előadója: Dr. Kórik Zsuzsanna jegyző

Az előterjesztés témafelelőse: Köblösné Szilágyi Nikoletta köztisztviselő

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. sz. melléklet 1.30. pontja |
|  |  |

Az ülésre meghívni javasolt szervek, személyek:

|  |  |
| --- | --- |
|  |  |

Egyéb megjegyzés: nincs

……………………………………………………………………………………………………………………………………………………………………………………………………

Tiszavasvári, 2024. február 12.

**Köblösné Szilágyi Nikoletta  
 témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

**Témafelelős: Köblösné Szilágyi Nikoletta**

**ELŐTERJESZTÉS**

**- a Képviselő-testülethez -**

**Tájékoztatás a 2023. évi közszolgálati ellenőrzés lefolytatásáról**

**Tisztelt Képviselő-testület!**

A Kormány az 1355/2023. (VIII. 3.) számú határozatában a helyi önkormányzatok képviselő-testületeinek polgármesteri hivatalainál és közös önkormányzati hivatalainál a kormányhivatalok bevonásával a közszolgálati tisztviselőkről szóló 2011. évi CXCIX. törvény (a továbbiakban: Kttv.) 189. § (1) bekezdése alapján meghatározott ellenőrzést rendelt el.

A Szabolcs-Szatmár-Bereg Vármegyei Kormányhivatal (továbbiakban: Kormányhivatal) által végrehajtandó ellenőrzés a 2022. január 1. napjától 2023. július 31. napjáig tartó időszak munkáltatói intézkedéseire terjedt ki, melyről 2023. augusztus 31-én tájékoztató érkezett (*1. sz. melléklet*).

Az ellenőrző szerv, az ellenőrzés lefolytatásához szükséges adatok, és iratok elektronikus megküldésére 2023. szeptember 22. napjáig adott határidőt. A bekért iratokat postai úton 2023. szeptember 29. napjáig is meg kellett küldeni.

Az ellenőrzés az alábbiakra terjedt ki:

1. a szabadság kiadásának és kivételének gyakorlata a polgármester, valamint a helyi önkormányzat képviselő-testületének polgármesteri hivatalainál és közös önkormányzati hivatalainál foglalkoztatottak (jegyző, aljegyző, vezetői munkakört betöltő tisztviselő, nem vezetőim munkakört betöltő valamennyi tisztviselő) közszolgálati jogviszonyában,
2. a jogviszony megszűnése, megszüntetése kapcsán a szabadság megváltásával kapcsolatos munkáltatói intézkedések gyakorlata,
3. a főpolgármester, a polgármester, a vármegyei önkormányzat közgyűlésének elnöke, valamint a főpolgármester-helyettes, az alpolgármester, a vármegyei önkormányzat közgyűlésének alelnöke díjazása, illetve költségtérítése megállapításának gyakorlata,
4. az idegennyelv-tudás pótlék megállapításának gyakorlata a polgármester esetében.

Az ellenőrzés alá vont adatokat 2023. szeptember 22. napjáig hivatali kapun, majd 2023. szeptember 29. napjáig postai úton megküldtem a Kormányhivatal Hatósági Főosztály Törvényességi Felügyeleti Osztálya részére.

2023. december 15. napján a Kormányhivatal hivatali kapun megküldte a tájékoztatást a közszolgálati ellenőrzés tapasztalatairól, amely az előterjesztés 2. számú mellékletétét képezi.

A közszolgálati ellenőrzés lefolytatásáról szóló tájékoztató részletei, amelyben az intézkedést nem igénylő megállapítások vannak megfogalmazva, a 2. számú mellékletben találhatóak.

**Az ellenőrzés intézkedést igénylő megállapítása a következő:**

*„Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 71. § (6) bekezdése alapján a főállású polgármester, a társadalmi megbízású polgármester, a vármegyei önkormányzat közgyűlésének elnöke havonta az illetményének, tiszteletdíjának 15 %-ában meghatározott összegű költségtérítésre jogosult.*

*A Tiszavasvári Város Önkormányzata Képviselő-testülete 18/2022. (I.27.) határozata értelmében a polgármester költségtérítése 2022. január 1-től havi bruttó 146.300 Ft volt.*

*A Kttv. 225/L. § (1) bekezdése alapján a Kttv. 131. § (1) bekezdését megfelelően alkalmazni kell a polgármester foglalkoztatási jogviszonyára.*

*A Kttv. 131. § (1) bekezdése alapján az illetményt száz forintra kerekítve kell megállapítani, viszont* ***ez a szabály nem vonatkozik a polgármester költségtérítésére****.*

*A polgármester illetménye 975.000 Ft-ban került meghatározásra, ezért a költségtérítésének összege a hivatkozott jogszabályi rendelkezések értelmében 975.000 x 0,15=* ***146.250,- Ft/hó****. Mindezek alapján a polgármester költségtérítése nem az Mötv. 71. § (6) bekezdésében foglaltaknak megfelelően került megállapításra.”*

Fenti megállapítást követően Szőke Zoltán polgármester 2023. évi december havi költségtérítésének összege már a pontos 146.250,- Ft/hó megállapított összeggel lett számfejtve.

Fentiekre tekintettel kérem tisztelt Képviselő-testületet az előterjesztést megtárgyalni és a határozat-tervezet szerint elfogadni szíveskedjenek

Tiszavasvári, 2024. február 12.

**Dr. Kórik Zsuzsanna**

**jegyző**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…../2024. (II. 15.)**

**határozata**

**Tájékoztatás a 2023. évi közszolgálati ellenőrzés lefolytatásáról**

Tiszavasvári Város Önkormányzatának Képviselő-testülete, **„Tájékoztatás a 2023. évi közszolgálati ellenőrzés lefolytatásáról”** szóló előterjesztést megtárgyalta és a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 71. § (6) bekezdése alapján az alábbi döntést hozza:

1. Megállapítja, hogy az intézkedéseket nem igénylő megállapításokat megismerte és elfogadja.
2. Dönt arról, hogy az intézkedést igénylő megállapítást elfogadja, amely megállapítás szerint *„A polgármester illetményének és költségtérítésének megállapításáról”* szóló 18/2022. (I.27.) Kt. számú határozat 2. pontját az alábbiakban módosítja a jogszabálysértés megszüntetése miatt:

*Eredeti szövegrész:*

*„2. Szőke Zoltán főállású polgármester* ***költségtérítését*** *2022. január 1. napjától kezdődően a havi illetményének 15 %-ának megfelelő összegben, azaz havonta* ***bruttó 146.300,- Ft-ban******határozza meg.”***




Módosított szövegrész:

„Szőke Zoltán főállású polgármester **költségtérítését** 2023. december 1. napjától kezdődően a havi illetményének 15 %-ának megfelelő összegben, azaz havonta **bruttó 146.250,- Ft-ban** határozza meg.”

1. Felkéri a jegyzőt, hogy tájékoztassa a Kormányhivatalt a határozatban foglaltakról.

**Határidő**: azonnal **Felelős**: Dr. Kórik Zsuzsanna jegyző

1. számú melléklet



1. számú melléklet

