**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2024. február 15-én tartandó rendes képviselő-testületi ülésére**

Az előterjesztés tárgya: **Tiszavasvári Város Önkormányzata Képviselő-testülete Szervezeti és Működési Szabályzatáról szóló 6/2022. (II.25.) önkormányzati rendelet módosításáról**

Melléklet: -

Az előterjesztés előadója: Dr. Kórik Zsuzsanna jegyző

Az előterjesztést készítette: Gazdagné dr. Tóth Marianna önkormányzati és jogi osztályvezető

Az előterjesztés ügyiratszáma: TPH/………………..-…./2024.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | Szmsz 4. melléklet 1.24. pont |
| Szociális és Humán Bizottság | Szmsz 3. melléklet 2.8. pont |

Az ülésre meghívni javasolt szervek, személyek:

|  |  |  |
| --- | --- | --- |
|  |  |  |
|  |  |  |

Egyéb megjegyzés:

……………………………………………………………………………………………………………………………………………………………………………………………………

Tiszavasvári, 2024. február 7.

**Gazdagné dr. Tóth Marianna**

**témafelelős**

**Tiszavasvári Város Jegyzőjétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

**ELŐTERJESZTÉS**

**- a Képviselő-testülethez -**

**Tiszavasvári Város Önkormányzata Képviselő-testülete Szervezeti és Működési Szabályzatáról szóló 6/2022. (II.25.) önkormányzati rendelet módosításáról**

**Tisztelt Képviselő-testület!**

**I.**

A Szabolcs-Szatmár-Bereg Vármegyei Kormányhivatal Hatósági Főosztály- Törvényességi Felügyeleti Osztálya Tiszavasvári Város Önkormányzata Képviselő-testületének 12/2019. (IV.1.) a lakások és nem lakás célú helyiségek bérletéről és elidegenítéséről, valamint a lakáscélú önkormányzati támogatásról szóló önkormányzati rendeletével (továbbiakban: Lakásrendelet) kapcsolatban számos észrevételt tett, melyek egy része átruházott hatáskörökkel kapcsolatos. A Lakásrendelet 49.§-a a lakás-és helyiséggazdálkodással kapcsolatos feladatokat és hatásköröket sorolja fel, melyek megoszlanak a képviselő-testület, a Szociális és Humán Bizottság, Pénzügyi és Ügyrendi Bizottság és a polgármester között.

Magyarország helyi önkormányzatairól szóló 2011. évi CLXXXIX tv. 53. § (1) bekezdés b) pontja szerint a **képviselő-testület a működésének részletes szabályait a szervezeti és működési szabályzatról szóló rendeletében határozza meg**. A képviselő-testület a szervezeti és működési szabályzatról szóló rendeletében rendelkezik a képviselő-testület átruházott hatásköreinek felsorolásáról.

A szervezeti és működési szabályzatban általános megfogalmazásként a polgármester és a Pénzügyi és Ügyrendi Bizottság átruházott hatáskörei között szerepel, hogy gyakorolja a lakásrendeletben meghatározott hatásköröket. Az Mötv. fentebb hivatkozott §-a és a Kormányhivatal jelzése értelmében a lakás-és helyiséggazdálkodással kapcsolatos hatáskörök **törlésre kell, hogy kerüljenek a Lakásrendeletből**, mert azokat a szervezeti és működési szabályzatnak kell konkrétan tartalmaznia. Ennek megfelelően a szabályzat mellékletei kiegészítésre, felülvizsgálatra kerülnek, **az általános megfogalmazásként megjelölt lakásgazdálkodási hatáskörök pedig törlésre kerülne**k.

**2. melléklet (képviselő-testület által a polgármesterre átruházott feladat-és hatáskörök jegyzéke) alábbiakkal kerül kiegészítésre:**

„20. Elidegenítéssel kapcsolatos, valamint használati, bérleti jogviszonyt keletkeztető – ideértve az albérletbeadást és a csereszerződést is-, illetve ezen jogviszonyokat megszüntető döntések kivételével lakáshasználati jogviszonnyal kapcsolatos ügyekben dönt. Különösen: biztosítási események, kártérítési ügyek, feljelentések, jogszerű használók lakcímbejelentése, szerződések végrehajtása”

**Törlésre kerülnek az alábbi pontok a 2. mellékletből (polgármesteri feladat-és hatáskör):**

„6. Gyakorolja a lakások és nem lakás célú helyiségek bérletéről és elidegenítéséről, valamint a lakáscélú önkormányzati támogatásról szóló rendeletben biztosított jogosítványait.

7. Tájékoztatja a Szociális és Humán Bizottságot az önkormányzati szociális bérlakások cseréjéről.”

Tekintettel arra, hogy a lakás és nem lakás célú helyiségekkel kapcsolatos ügyekben elsődlegesen a Szociális és Humán Bizottság az illetékes, a Pénzügyi és Ügyrendi Bizottság feladatkörei nem kerülnek kiegészítésre.

A Pénzügyi és Ügyrendi Bizottságnak természetesen szintén feladatköre ezen ügyek véleményezése, azonban **azokat jogi szempontból kell vizsgálnia**, **melyet az 1.30. pont alapján egyébként is megtesz. A Pénzügyi és Ügyrendi Bizottság a szerződések jogszerűsége tekintetében tárgyalja az előterjesztéseket.**

(4. melléklet 1.30.: Véleményez az előző pontokban foglaltakon túl minden olyan határozat- tervezetet, mely közvetlenül, vagy közvetett módon kapcsolódik az önkormányzat, intézményei és gazdasági társaságai törvényes működéséhez.)

**A 4. mellékletből (Pénzügyi és Ügyrendi Bizottsági hatáskör) törlésre kerül a 2.2. pont:**

„2.2. Gyakorolja a lakások és nem lakás célú helyiségek bérletéről és elidegenítéséről, valamint a lakáscélú önkormányzati támogatásról szóló rendeletben meghatározott hatásköreit.”

**Az 5. melléklet a** **Szociális és Humán Bizottság feladatköreit** és átruházott hatásköreit tartalmazza. A Bizottságnak már vannak meghatározva lakásügyekkel kapcsolatos feladat-és hatáskörei, melyeket javaslok felülvizsgálni. Célszerű nem egy-egy konkrét feladatot meghatározni, ahogyan a jelenlegi szabályozásban van, hanem általános megfogalmazást javaslok, mely az alábbi:

„**1.20. Véleményez valamennyi önkormányzati tulajdonban álló lakással és egyéb helyiséggel kapcsolatos előterjesztést**.’

**Fentiek miatt az 5. mellékletből (Szociális és Humán Bizottság feladat-és hatáskörei) törlésre kerülnek az alábbiak:**

„1.16. Javaslatot tesz a Képviselő-testületnek a lakások elidegenítésére, a bérlakások bérleti díjának emelésére, bérlőkijelölési jog gyakorlása esetén a jog jogosultja által fizetendő díj összegére, az önkormányzati bérlakások csereszerződéseinek jóváhagyására.

1.17. Véleményezi az önkormányzati bérlakások használatáról szóló beszámolót.

1.18. Véleményezi a lakás-felújítási alap felhasználását.

1.19. Véleményezi az önkormányzati lakás nem lakás céljára szolgáló hasznosításáról szóló előterjesztést.”

„2.3. Dönt a bérbeszámítási kérelmekről az önkormányzati tulajdonú bérlakások esetében.

2.4. Elkészíti a lakáskiutalási névjegyzéket, melyhez megvizsgálja a lakásigénylők jövedelmi, vagyoni, szociális helyzetét, helyszíni környezettanulmányt végez.”

**II.**

Az Önkormányzat tulajdonában lévő BM/3017-13/2021. iktatószámú „Tiszavasvári Komplex felzárkózási program” című támogatásból megvásárolt és az önkormányzat által működtetett közösségi autóbusz üzemeltetési szabályzata elfogadásra került, mely hatásköröket állapít meg a polgármester részére, mely hatásköröket a szervezeti és működési szabályzat **2. mellékletében kell rögzíteni.**

„21. Dönt a közösségi busz használat igénybevételére vonatkozó megrendelések elbírálásáról.

22. Megállapítja, hogy igazolható vagy méltányolható okból történt-e a szerződés felmondása a közösségi buszhasználat igénybevételére vonatkozó személyszállítási szerződés aláírását követő felmondás esetén.

23. Dönt a közfeladatot ellátó közösségi buszhasználat igénybevevője által fizetendő fíx díj elengedéséről méltányossági szempont alapján.

24. Dönt a közösségi buszhasználat igénybevétele során az utasok/igénylő általi károkozás esetén a kártérítésről.

25. Megköti a közösségi busz vezetésére a követelményeknek megfelelő személy munkaszerződését vagy megbízási szerződését.

26. Megállapítja a közösségi busz tárolási helyét.

27. Dönt a közösségi busz fenntartásával, karbantartásával, javításával kapcsolatos kérdésekben különösen: autómentés megszervezése, üzemanyagkártya igénylés, éves költségvizsgálat elkészítése és ez alapján a következő időszak igénybevételi díjának meghatározása.

**Tisztelt Képviselő-testület!**

A jogalkotásról szóló **2010. évi CXXX. tv.** 17. § (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható követelményeit. Az előzetes hatásvizsgálat eredményéről a testületet tájékoztatni kell.

A törvény 17. § (2) bekezdése szerint a hatásvizsgálat során vizsgálni kell:

*a)* a tervezett jogszabály valamennyi jelentősnek ítélt hatását, különösen

*aa)* társadalmi, gazdasági, költségvetési hatásait,

*ab)* környezeti és egészségi következményeit,

*ac)* adminisztratív terheket befolyásoló hatásait, valamint

*b)* a jogszabály megalkotásának szükségességét, a jogalkotás elmaradásának várható következményeit, és

*c)* a jogszabály alkalmazásához szükséges személyi, szervezeti, tárgyi és pénzügyi feltételeket.

**Fentiek alapján a rendeletalkotás várható következményeiről – az előzetes hatásvizsgálat tükrében – az alábbi tájékoztatást adom:**

Társadalmi, gazdasági, költségvetési hatásai: A rendelet-tervezetnek nincs társadalmi, gazdasági hatása.

**Környezeti és egészségi következményei**: A rendelet-tervezetnek nincs környezeti és egészségi hatása.

**Adminisztratív terheket befolyásoló hatásai**: A rendelet-tervezetnek nincs adminisztratív terheket befolyásoló hatása.

**A jogszabály megalkotásának szükségessége:** Magyarország helyi önkormányzatairól szóló 2011. évi CLXXXIX tv. (továbbiakban: Mötv) 45.§ (3) bekezdése értelmében a képviselő-testület kötelezettsége a szervezeti és működési szabályzatának megalkotása, szüksége szerinti felülvizsgálata.

**A jogalkotás elmaradásának várható következményei:** A Kormányhivatal törvényességi jelzéssel élhet.

**Alkalmazásához szükséges személyi, szervezeti, tárgyi és pénzügyi feltételek:** a jelenlegi feltételekhez képest többlet feltétel nem realizálódik.

Az önkormányzati rendeletekhez indoklási kötelezettség is társul. Az indokolásban a jogszabály előkészítőjének feladata azoknak a társadalmi, gazdasági, szakmai okoknak és céloknak a bemutatása, amelyek a szabályozást szükségesség teszik. Az indokolásban ismertetni kell a jogi szabályozás várható hatását is.

Mindezek alapján kérem a Képviselő-testületet, hogy az előterjesztést megtárgyalni, és a rendelet-tervezetet elfogadni szíveskedjen.

Tiszavasvári, 2024. február 7.

**Dr. Kórik Zsuzsanna**

**jegyző**

**rendelet-tervezet**

**Tiszavasvári Város Önkormányzata Képviselő-testületének .../2024. (II. 16.) önkormányzati rendelete**

**Tiszavasvári Város Önkormányzata Képviselő-testülete Szervezeti és Működési Szabályzatáról szóló 6/2022. (II.25.) önkormányzati rendelet módosításáról**

**1. §**

(1) A Tiszavasvári Város Önkormányzata Képviselő-testülete szervezeti és működési szabályzatáról szóló önkormányzati rendelet megalkotásáról szóló 6/2022. (II. 25.) önkormányzati rendelet 2. melléklete az 1. melléklet szerint módosul.

(2) A Tiszavasvári Város Önkormányzata Képviselő-testülete szervezeti és működési szabályzatáról szóló önkormányzati rendelet megalkotásáról szóló 6/2022. (II. 25.) önkormányzati rendelet 4. melléklete a 2. melléklet szerint módosul.

(3) A Tiszavasvári Város Önkormányzata Képviselő-testülete szervezeti és működési szabályzatáról szóló önkormányzati rendelet megalkotásáról szóló 6/2022. (II. 25.) önkormányzati rendelet 5. melléklete a 3. melléklet szerint módosul.

**2. §**

Ez a rendelet 2024. február 19-én lép hatályba.

Tiszavasvári, 2024. február 15.

**Szőke Zoltán Dr. Kórik Zsuzsanna**

**polgármester jegyző**

**A rendelet kihirdetve: 2024. február 16-án**

**Dr. Kórik Zsuzsanna**

**jegyző**

*1. melléklet a .../2024. (II. 16.) önkormányzati rendelethez*

1. A Tiszavasvári Város Önkormányzata Képviselő-testülete szervezeti és működési szabályzatáról szóló önkormányzati rendelet megalkotásáról szóló 6/2022. (II. 25.) önkormányzati rendelet 2. melléklet 6. pont helyébe a következő pont lép:

„6. ”

2. A Tiszavasvári Város Önkormányzata Képviselő-testülete szervezeti és működési szabályzatáról szóló önkormányzati rendelet megalkotásáról szóló 6/2022. (II. 25.) önkormányzati rendelet 2. melléklet 7. pont helyébe a következő pont lép:

„7. ”

3. A Tiszavasvári Város Önkormányzata Képviselő-testülete szervezeti és működési szabályzatáról szóló önkormányzati rendelet megalkotásáról szóló 6/2022. (II. 25.) önkormányzati rendelet 2. melléklete a következő 20. ponttal egészül ki:

„20. Elidegenítéssel kapcsolatos, valamint használati, bérleti jogviszonyt keletkeztető – ideértve az albérletbeadást és a csereszerződést is-, illetve ezen jogviszonyokat megszüntető döntések kivételével lakáshasználati jogviszonnyal kapcsolatos ügyekben dönt. Különösen: biztosítási események, kártérítési ügyek, feljelentések, jogszerű használók lakcímbejelentése, szerződések végrehajtása”

4. A Tiszavasvári Város Önkormányzata Képviselő-testülete szervezeti és működési szabályzatáról szóló önkormányzati rendelet megalkotásáról szóló 6/2022. (II. 25.) önkormányzati rendelet 2. melléklete a következő 21. ponttal egészül ki:

„21. Dönt a közösségi busz használat igénybevételére vonatkozó megrendelések elbírálásáról.”

5. A Tiszavasvári Város Önkormányzata Képviselő-testülete szervezeti és működési szabályzatáról szóló önkormányzati rendelet megalkotásáról szóló 6/2022. (II. 25.) önkormányzati rendelet 2. melléklete a következő 22. ponttal egészül ki:

„22. Megállapítja, hogy igazolható vagy méltányolható okból történt-e a szerződés felmondása a közösségi buszhasználat igénybevételére vonatkozó személyszállítási szerződés aláírását követő felmondás esetén.”

6. A Tiszavasvári Város Önkormányzata Képviselő-testülete szervezeti és működési szabályzatáról szóló önkormányzati rendelet megalkotásáról szóló 6/2022. (II. 25.) önkormányzati rendelet 2. melléklete a következő 23. ponttal egészül ki:

„23. Dönt a közfeladatot ellátó közösségi buszhasználat igénybevevője által fizetendő fíx díj elengedéséről méltányossági szempont alapján.”

7. A Tiszavasvári Város Önkormányzata Képviselő-testülete szervezeti és működési szabályzatáról szóló önkormányzati rendelet megalkotásáról szóló 6/2022. (II. 25.) önkormányzati rendelet 2. melléklete a következő 24. ponttal egészül ki:

„24. Dönt a közösségi buszhasználat igénybevétele során az utasok/igénylő általi károkozás esetén a kártérítésről.”

8. A Tiszavasvári Város Önkormányzata Képviselő-testülete szervezeti és működési szabályzatáról szóló önkormányzati rendelet megalkotásáról szóló 6/2022. (II. 25.) önkormányzati rendelet 2. melléklete a következő 25. ponttal egészül ki:

„25. Megköti a közösségi busz vezetésére a követelményeknek megfelelő személy munkaszerződését vagy megbízási szerződését.”

9. A Tiszavasvári Város Önkormányzata Képviselő-testülete szervezeti és működési szabályzatáról szóló önkormányzati rendelet megalkotásáról szóló 6/2022. (II. 25.) önkormányzati rendelet 2. melléklete a következő 26. ponttal egészül ki:

„26. Megállapítja a közösségi busz tárolási helyét.”

10. A Tiszavasvári Város Önkormányzata Képviselő-testülete szervezeti és működési szabályzatáról szóló önkormányzati rendelet megalkotásáról szóló 6/2022. (II. 25.) önkormányzati rendelet 2. melléklete a következő 27. ponttal egészül ki:

„27. Dönt a közösségi busz fenntartásával, karbantartásával, javításával kapcsolatos kérdésekben különösen: autómentés megszervezése, üzemanyagkártya igénylés, éves költségvizsgálat elkészítése és ez alapján a következő időszak igénybevételi díjának.”

*2. melléklet a .../2024. (II. 16.) önkormányzati rendelethez*

1. A Tiszavasvári Város Önkormányzata Képviselő-testülete szervezeti és működési szabályzatáról szóló önkormányzati rendelet megalkotásáról szóló 6/2022. (II. 25.) önkormányzati rendelet 4. melléklet 2.2. pontja helyébe a következő pont lép:

„2.2. ”

*3. melléklet a .../2024. (II. 16.) önkormányzati rendelethez*

1. A Tiszavasvári Város Önkormányzata Képviselő-testülete szervezeti és működési szabályzatáról szóló önkormányzati rendelet megalkotásáról szóló 6/2022. (II. 25.) önkormányzati rendelet 5. melléklet 1.16–1.19. pontja helyébe a következő pontok lépnek:

„1.16.

1.17.

1.18.

1.19. ”

2. A Tiszavasvári Város Önkormányzata Képviselő-testülete szervezeti és működési szabályzatáról szóló önkormányzati rendelet megalkotásáról szóló 6/2022. (II. 25.) önkormányzati rendelet 5. melléklet 1. pontja a következő 1.20. ponttal egészül ki:

„1.20. Véleményez valamennyi önkormányzati tulajdonban álló lakással és egyéb helyiséggel kapcsolatos előterjesztést.”

3. A Tiszavasvári Város Önkormányzata Képviselő-testülete szervezeti és működési szabályzatáról szóló önkormányzati rendelet megalkotásáról szóló 6/2022. (II. 25.) önkormányzati rendelet 5. melléklet 2.3. és 2.4. pontja helyébe a következő pontok lépnek:

„2.3.

2.4. ”

Általános indokolás

Tiszavasvári Város Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében az Alaptörvény 32. cikk (1) bekezdés d) pontjában meghatározott feladatkörében eljárva 6/2022. (II.25) önkormányzati rendeletével megalkotta szervezeti és működési szabályzatát, melynek módosítása vált szükségessé.

Részletes indokolás

**Az 1. §-hoz, a 2. §-hoz és az 1–3. melléklethez**

A Szabolcs-Szatmár-Bereg Vármegyei Kormányhivatal Hatósági Főosztály- Törvényességi Felügyeleti Osztálya Tiszavasvári Város Önkormányzata Képviselő-testületének 12/2019. (IV.1.) a lakások és nem lakás célú helyiségek bérletéről és elidegenítéséről, valamint a lakáscélú önkormányzati támogatásról szóló önkormányzati rendeletével (továbbiakban: Lakásrendelet) kapcsolatban számos észrevételt tett, melyek egy része átruházott hatáskörökkel kapcsolatos. A Lakásrendelet 49.§-a a lakás-és helyiséggazdálkodással kapcsolatos feladatokat és hatásköröket sorolja fel, melyek megoszlanak a képviselő-testület, a Szociális és Humán Bizottság, Pénzügyi és Ügyrendi Bizottság és a polgármester között.

Magyarország helyi önkormányzatairól szóló 2011. évi CLXXXIX tv. 53. § (1) bekezdés b) pontja szerint a **képviselő-testület a működésének részletes szabályait a szervezeti és működési szabályzatról szóló rendeletében határozza meg**. A képviselő-testület a szervezeti és működési szabályzatról szóló rendeletében rendelkezik a képviselő-testület átruházott hatásköreinek felsorolásáról.

A szervezeti és működési szabályzatban általános megfogalmazásként a polgármester és a Pénzügyi és Ügyrendi Bizottság átruházott hatáskörei között szerepel, hogy gyakorolja a lakásrendeletben meghatározott hatásköröket. Az Mötv. fentebb hivatkozott §-a és a Kormányhivatal jelzése értelmében a lakás-és helyiséggazdálkodással kapcsolatos hatáskörök törlésre kerülnek a Lakásrendeletből, mert azokat a szervezeti és működési szabályzatnak kell konkrétan tartalmaznia. Ennek megfelelően a szabályzat mellékletei kiegészítésre, felülvizsgálatra kerültek, **az általános megfogalmazásként megjelölt lakásgazdálkodási hatáskörök pedig törlésre kerülne**k.

Az Önkormányzat tulajdonában lévő BM/3017-13/2021. iktatószámú „Tiszavasvári Komplex felzárkózási program” című támogatásból megvásárolt és az önkormányzat által működtetett közösségi autóbusz üzemeltetési szabályzata elfogadásra került, mely hatásköröket állapít meg a polgármester részére, mely hatásköröket a szervezeti és működési szabályzat 2. mellékletében kell rögzíteni.