**ELŐTERJESZTÉS**

**Tiszavasvári Város Önkormányzata Képviselő-testületének**

**2024. február 15-én tartandó rendes ülésére**

Az előterjesztés tárgya: **Tájékoztatás a HBVSZ Zrt. „v.a.” törlési kérelemének visszavonásáról**

Melléklet: 1 db

A előterjesztés előadója: Szőke Zoltán polgármester

Az előterjesztés témafelelőse: Gazdagné dr. Tóth Marianna osztályvezető

Ügyiratszám: TPH/1891-…/2024.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
|  |  |

**Az ülésre meghívni javasolt szervek, személyek:**

|  |  |
| --- | --- |
|  |  |
|  |  |

Egyéb megjegyzés:

…………………………………………………………………………………………………

Tiszavasvári, 2024. február 14.

**Gazdagné dr. Tóth Marianna**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

Témafelelős: Gazdagné dr. Tóth Marianna

**E L Ő T E R J E S Z T É S**

**- a Képviselő-testülethez -**

**Tájékoztatás a HBVSZ Zrt. „v.a.” törlési kérelemének visszavonásáról**

**Tisztelt Képviselő-testület!**

A HBVSZ Zrt. „v.a.” végelszámolója megküldte önkormányzatunk részére - a cég törlési kérelmének visszavonása tárgyában - rendkívüli ülés tartása nélküli tulajdonosi közgyűlésének anyagát, melyet postai úton 2024. február 6-án vettünk át. Kérték a szavazati záradék visszaküldését az anyag kézhezvételétől számított 8 napon belül, azaz **2024. február 14. napjáig**.

A végelszámoló levele, a törlési kérelem visszavonásáról szóló anyag jelen előterjesztés mellékletét képezi. Tájékoztatnak arról, hogy a NAV Berettyóújfalu és Hajdúszoboszló esetében adóellenőrzést tartott, melynek során adóeltérést állapított meg. Emiatt 5 évre visszamenőleg kell a HBVSZ Zrt. „v.a.” felé kiállított számlákat javítani, illetve a ki nem állított számlákat pótolni. A két önkormányzatnak Áfafizetési kötelezettsége keletkezik, melyet csak akkor lesz lehetőségük visszakapni, ha a HBVSZ Zrt. „v.a.” él a levonási jogával. **Emiatt szükséges a HBVSZ Zrt. „v.a.” végelszámolást lezáró törlési kérelmének visszavonása.**

A HBVSZ Zrt. „v.a.” végelszámolást lezáró törlési kérelmének visszavonásával az eddigi megegyezések válnak felülvizsgálandóvá. Nem tudjuk, hogy ha magát a végelszámolás időpontját módosítjuk, az milyen kihatással van a cég működésére. Ismét a közgyűlés dönt –e a megszűnés időpontjáról, a beszámoló elfogadásáról, stb. Várhatóantöbbletmunka fog felmerülni az ismételt törlési kérelem benyújtásával, azonban ennek költségeit, illetve időigényességét sem ismerjük. **Az előterjesztésben megfogalmazottakkal kapcsolatban további kiegészítést kértem,** melyet meg is küldtek részünkre, ez szintén az előterjesztés mellékletét képezi.

Válaszukban leírták, hogy a NAV kötelezte Berettyóújfalut a számlák kiállítására, Hajdúszoboszló Város Önkormányzatát pedig a kiállított számlák javítására. **Az érintett két önkormányzat által befizetett ÁFA visszaigénylésének egyetlen útja, hogy visszavonásra kerüljön a beadott törlési kérelem**. Amennyiben az a döntés születik, hogy nem kerül sor a törlési kérelem visszavonására, akkor cég törlésre kerül, a két önkormányzat pedig elesik a befizetett Áfától. Ha visszavonásra kerül a törlési kérelem, akkor új záró dátumot kell majd meghatároznia a közgyűlésnek. A végelszámoló új vagyonfelosztási javaslatot készít, a közgyűlésnek pedig el kell fogadnia azt. A törlési kérelem visszavonásával a cég számláján levő összeg csökkeni fog az ügyvédi, könyvelői, végelszámolói díjakkal, illetve a NAV által esetlegesen kiszabott befizetendő díj összegével. Ezen költségekre előreláthatólag van fedezet a cég számláján, de biztosan csak az ellenőrzés lezártával tudnak. Mivel a NAV valamennyi önkormányzat által kiállított számlát leellenőrizte, és csak fenti két önkormányzatnál talált eltérést, ezért nem valószínű, hogy hasonló igénnyel állna el más önkormányzat.

Tekintettel a képviselő-testületi ülés időpontjára, az **önkormányzat szavazati záradéka** –képviselő-testületi döntés hiányában - **nem került elküldésre 2024. február 14. napjáig**. A testületi ülés napján a törlési kérelem visszavonása tárgyában meghozott döntés már későnek bizonyulhat, azonban fontosnak tartottam a képviselő-testület tájékoztatását. A törlési kérelem visszavonásához a részvényesek háromnegyedes szavazati többsége szükséges. A végelszámoló által küldött tájékoztatás alapján utolsó információnk szerint 5 önkormányzattól (Téglás, Földes, Komádi, Hajdúdorog, Berettyóújfalu) érkezett meg hozzájuk a szavazati záradék email-ben (postai úton még nem), amely 29,5%-os szavazati arányt jelent.

Tájékoztatom a képviselő-testületet, hogy a háromnegyedes szavazati arány önkormányzatunk szavazata nélkül is meglehet. Amennyiben a törlési kérelem visszavonása tárgyában szükséges arány 2024. február 14. napjáig beérkezett a végelszámolóhoz postai úton, úgy a döntés megszületett. Amennyiben nem érkezik/érkezett meg hozzá a szükséges szavazati arány, úgy nem kerül sor a törlési kérelem visszavonására.

Javaslom, hogy a képviselő-testület ne hozzon döntést a törlési kérelem visszavonása tárgyában, annak nem megfelelő előkészítettsége hiányában.


Kérem a Tisztelet képviselő-testületet az előterjesztés megtárgyalását követően hozza meg döntését.


Tiszavasvári, 2024. február 14.


**Szőke Zoltán**


**polgármester**


Előterjesztés melléklete

















**határozat-tervezet**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETE**

**……/2024. (…..) Kt. számú**

**határozata**

**Tájékoztatás a HBVSZ Zrt. „v.a.” törlési kérelemének visszavonásáról**

Tiszavasvári Város Önkormányzata Képviselő-testülete a „Tájékoztatás a HBVSZ Zrt. ”v.a.” törlési kérelmének visszavonásáról” című előterjesztést megtárgyalta és az alábbi döntést hozza:

A HBVSZ Zrt. „v.a.” végelszámolója - a cég törlési kérelmének visszavonása tárgyában – kérte Tiszavasvári Város Önkormányzata, mint részvényes döntését. Tiszavasvári Város Önkormányzata Képviselő-testülete a cég törlési kérelmének tárgyában a nem megfelelő előkészítettség hiányában nem hoz döntést.

Felkéri a polgármestert, hogy a döntést küldje meg a végelszámoló részére.

Határidő: azonnal Felelős: Szőke Zoltán polgármester