**ELŐTERJESZTÉS**

Tiszavasvári Város Önkormányzata Képviselő-testületének

2024. február 15-én tartandó rendes testületi ülésére

Az előterjesztés tárgya: **a lejárt határidejű határozatok végrehajtásáról**

Melléklet: -

Iktatószám: TPH/ 1909-1/2024

A napirend előterjesztője: Szőke Zoltán polgármester

Az előterjesztést készítette: Bodnár Anita köztisztviselő

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. sz. melléklet 1.30. pontja |

Az ülésre meghívni javasolt szervek, személyek:

|  |  |
| --- | --- |
|  |  |
|  |  |

Egyéb megjegyzés:

……………………………………………………………………………………………………………………………………………………………………………………………………………………

Tiszavasvári, 2024. február 8.

**Bodnár Anita**

**témafelelős**

**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4. sz.

Tel.: 42/520-500 Fax.: 42/275-000 E-mail: tvonkph@tiszavasvari.hu

**J E L E N T É S**

**a lejárt határidejű határozatok végrehajtásáról**

*Tisztelt Képviselő-testület!*

A lejárt határidejű határozatok végrehajtásáról az alábbiakban számolok be:

**140/2023. (V.25.) Kt. sz. határozat**

Meghatározásra került aTiszavasvári Egyesített Óvodai Intézményben a 2023/2024-es nevelési évben indítandó óvodai csoportok száma, mely döntésről, tájékoztattam az óvodavezetőt.

**141/2023. (V.25.) Kt. sz. határozat**

Elfogadásra került a ROJKO-MED Tanácsadó és Szolgáltató Kft., járóbeteg - és ügyeleti ellátás 2022. évi tevékenységéről szóló beszámolója. A döntésről tájékoztattam a Kft. ügyvezetőjét.

**133/2023. (V.25.) Kt. sz. határozat, 145/2023. (V.25.) Kt. sz. határozat**

Támogatta a testület dr. Kiss István Zsolt felnőtt háziorvos azon kérelmét, hogy pályázatot nyújtson be a Nemzeti Egészségbiztosítási Alapkezelő által a legalább 12 hónapja betöltetlen háziorvosi és fogorvosi körzeteket betöltő orvosok letelepedésének támogatására kiírt pályázatra a Tiszavasvári III. számú 150090230 finanszírozási kódú, felnőtt háziorvosi szolgálatra vonatkozóan, melyről tájékoztattam a háziorvost. Elfogadta a testület a Tiszavasvári III. számú felnőtt háziorvosi körzet helyettesítésére vonatkozó feladatellátási szerződését a MEDICINA-EURO Egészségügyi Szolgáltató Kft. –vel. A szerződést aláírtam, a működési engedélyezési eljáráshoz szükséges kérelmet benyújtottam.

**150/2023. (V.25.) Kt. sz. határozat**

Elfogadta a testület dr. Kádár István – mint a Tiszavasvári VI. számú felnőtt háziorvosi körzetre vonatkozóan területi ellátási kötelezettséggel rendelkező – háziorvos 2023. május 1. napi kezdő dátummal történő felmondását. A körzet helyettesítése érdekében megtettem a szükséges intézkedéseket.

**151/2023. (V.25.) Kt. sz. határozat**

A képviselő-testület kifejezte csatlakozási szándékát az Országgyűlés 5/2023. (III.31.) OGY határozatával elfogadott békepárti határozathoz, melyről tájékoztattam a Megyei Jogú Városok Szövetségének elnökét.

**152/2023. (V.25.) Kt. sz. határozat**

Döntött a testület arról, hogy a Szabolcs-Szatmár-Bereg Vármegyei Kormányhivatal részére az általuk átvett építésügyi igazgatási feladatok ellátása érdekében ingyenes használatba adott, de az építésügyi igazgatási feladatellátáshoz véglegesen feleslegessé vált ingó vagyonelemeket visszaveszi 2023. június 15. napjával. Az erre vonatkozó megállapodás aláírtam.

**158/2023. (V.25.) Kt. sz. határozat**

Jóváhagyta a testület a Hajdúsági és Bihari Viziközmű Szolgáltató Társulás Társulási Tanácsa 7/2023. (V.18.) Viziközmű Társ. számú határozatában foglaltakat, mely alapján a Hajdúsági és Bihari Víziközmű Szolgáltató Társulás Társulási Tanácsa megszüntetését 2023. december 31. napjával határozza el. A döntésről tájékoztattam a Tanács elnökét.

**172/2023. (VI.12.) Kt. sz. határozat**

Elfogadta a testület a Kisvárosok Szövetségének 2022. évi pénzügyi beszámolóját, melyről tájékoztattam a Szövetség elnökét.

**177/2023. (VI.29.) Kt. sz. határozat**

A Képviselő-testülete „A HBVSZ Zrt. „v.a.” 2023. június 30-án tartandó közgyűlés napirendi pontjainak elfogadásáról” szóló előterjesztéssel kapcsolatban hozta meg döntéseit, mely döntéseknek megfelelően szavaztam a közgyűlésen.

**196/2023. (VIII.03.) Kt. sz. határozat**

Ezen határozattal engedélyezésre került a Tiszavasvári Egyesített Óvodai Intézmény valamennyi óvodai csoportja esetében a 2023/2024-es nevelési évre vonatkozóan a maximális csoportlétszám 20%-al való túllépése. A döntésről tájékoztattam az óvodavezetőt.

**201/2023. (VIII.03.) Kt. sz. határozat**

Elfogadásra került a Tiszavasvári Polgármesteri Hivatal 2022. évi munkájáról szóló beszámoló. A döntésről tájékoztattam a jegyzőt.

**207/2023. (VIII.03.) Kt. sz. határozat**

Elfogadásra került Tiszavasvári Város Önkormányzata és dr. Kiss István Zsolt háziorvos között - a Tiszavasvári III. számú felnőtt háziorvosi körzet ellátására vonatkozó – előszerződés és feladatellátási szerződés, melyeket aláírtam és megküldésre kerültek a szükséges szerveknek.

**242/2023. (IX.28.) Kt. sz. határozat**

Elfogadásra került Tiszavasvári Város Önkormányzata és a Rojkó-Med Tanácsadó és Szolgáltató Kft. között a járóbeteg szakorvosi és nem szakorvosi feladatellátásra megkötött szerződés, melyet aláírtam.

**243/2023. (IX.28.) Kt. sz. határozat**

Helyettesítési feladatellátási szerződés megkötésére került sor a Tiszavasvári VI. számú felnőtt háziorvosi körzet ellátásra vonatkozóan a MEDICINA-EURO Egészségügyi Szolgáltató Kft. –vel. A szerződést aláírtam, a feladatellátáshoz szükséges működési engedély megszerzésre került.

**244/2023. (IX.28.) Kt. sz. határozat**

Elfogadta a testület dr. Sipos Erzsébet fogorvos 2023. október 1. napi kezdő dátummal történő felmondását. A döntésről tájékozattam dr. Sipos Erzsébet fogorvost és az engedélyező szervet.

**252/2023. (IX.28.) Kt. sz. határozat**

Tiszavasvári Város Önkormányzata Törzskönyvi Nyilvántartása került kiegészítésre új kormányzati funkciókódokkal, melyek bejegyzése érdekében a Magyar Államkincstárnál a szükséges intézkedést megtettem.

**274/2023. (X.16.) Kt. sz. határozat**

Ezen határozattal a képviselő-testület hozzájárult ahhoz, hogy a Tiszavasvári Településszolgáltatási és Vagyonkezelő Nonprofit Korlátolt Felelősségű Társaság a Tiszavasvári, Vörösvári úton a 057 hrsz-ú városi köztemető ravatalozó épületén a nyílászárók cseréjét, mint értéknövelő munkát megvalósítsa bruttó 3.972.411,-Ft- értékben. A döntésről tájékoztattam a Kft. ügyvezetőjét.

**301/2023. (XI.30.) Kt. sz. határozat**

Döntés született a járóbeteg szakellátás jövőbeli biztosítása érdekében a feladatellátáshoz szükséges eszközök (Innomed TOP-X DR Classic röntgen felvételi készülék+tartozékai és 2019. évjáratú MINDRAY M7 ultrahangkészülék+tartozékai) Tiszavasvári Településszolgáltatási és Vagyonkezelő Nonprofit Korlátolt Felelősségű Társaság által történő megvásárlásáról. A döntésről tájékoztattam a Kft. ügyvezetőjét, az eszköz megvásárlásához szükséges fedezet biztosításra került a Kft. részére.

**317/2023. (XI.30.) Kt. sz. határozat**

Elfogadásra került a Tiszavasvári III. számú felnőtt háziorvosi körzet ellátására a MEDICINA-EURO Egészségügyi Szolgáltató Kft. –vel megkötött helyettesítési feladatellátási szerződés megszüntető okirata, melyet aláírtam és megküldtem a Kft. ügyvezetőjének.

**318/2023. (XI.30.) Kt. sz. határozat**

Tulajdonosi hozzájárulást adott a testület a Nyíregyházi Tankerületi Központ fenntartásában lévő Tiszavasvári Kabay János Általános Iskola fejlesztendő intézményre, mint feladatellátási helyre vonatkozóan a TOP\_Plusz-3.3.3-23 kódszámú pályázati felhívás benyújtásához. A döntésről tájékoztattam az intézmény igazgatóját.

**319/2023. (XI.30.) Kt. sz. határozat**

Módosításra került a Tiva-Szolg Kft.vel, a fizioterápiás feladatellátás biztosítására kötött közszolgáltatási szerződés határideje 2024. június 30. napjáig. A módosító okiratot aláírtam és megküldtem a Kft. ügyvezetőjének.

**337/2023.(XII.13.) Kt. sz. határozat**

Ezen határozattal a képviselő-testület hozzájárult ahhoz, hogy a Tiszavasvári Településszolgáltatási és Vagyonkezelő Nonprofit Korlátolt Felelősségű Társaság a Tiszavasvári, Vörösvári úton a 057 hrsz-ú városi köztemetőben a koporsó hűtőkamra cserét, mint értéknövelő munkát valósítson meg 4.765.000,- FT+Áfa értékben. A döntésről tájékoztattam a Kft. ügyvezetőjét.

**338/2023.(XII.13.) Kt. sz. határozat**

Kezdeményezte a testületTiszavasvári Város Önkormányzata és az Északmagyarországi Regionális Vízművek Zrt. között Tiszavasvári Város közigazgatási területén keletkező nem közművel összegyűjtött háztartási szennyvíz begyűjtésére irányuló kötelező közszolgáltatás ellátásáról szóló közszolgáltatási szerződés meghosszabbítását. A kezdeményezésről tájékoztattam a Zrt. vezérigazgatóját.

**340/2023.(XII.13.) Kt. sz. határozat**

Döntés született arról, hogy a Tiszavasvári II. számú fogorvosi körzet praxisjogának Gálné dr. Kulcsár Tímea fogorvos általi megszerzése érdekében az Országos Kórházi Főigazgatóság támogató véleménye birtokában, előszerződés megkötésére kerül sor. Az Országos Kórházi Főigazgatóság támogató véleménye megérkezett, ezért 2023. december 19. napján az előszerződést aláírtam.

# Tiszavasvári, 2024. február 8.

# 

# 

# Szőke Zoltán

**polgármester**

# HATÁROZAT-TERVEZET

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETÉNEK**

**…/2024. (II.15.) Kt. számú**

**határozata**

**a lejárt határidejű határozatok végrehajtásáról**

Tiszavasvári Város Önkormányzata Képviselő-testülete a:

140/2023. (V.25.) Kt. sz. határozat

141/2023. (V.25.) Kt. sz. határozat

133/2023. (V.25.) Kt. sz. határozat

145/2023. (V.25.) Kt. sz. határozat

150/2023. (V.25.) Kt. sz. határozat

151/2023. (V.25.) Kt. sz. határozat

152/2023. (V.25.) Kt. sz. határozat

158/2023. (V.25.) Kt. sz. határozat

172/2023. (VI.12.) Kt. sz. határozat

177/2023. (VI.29.)Kt. sz. határozat

196/2023.(VIII.03.)Kt. sz. határozat

201/2023.(VIII.03.)Kt. sz. határozat

207/2023.(VIII.03.)Kt. sz. határozat

242/2023. (IX.28.) Kt. sz. határozat

243/2023. (IX.28.) Kt. sz. határozat

244/2023. (IX.28.) Kt. sz. határozat

252/2023. (IX.28.) Kt. sz. határozat

274/2023. (X.16.) Kt. sz. határozat

301/2023. (XI.30.) Kt. sz. határozat

317/2023. (XI.30.) Kt. sz. határozat

318/2023. (XI.30.) Kt. sz. határozat

319/2023. (XI.30.) Kt. sz. határozat

337/2023.(XII.13.) Kt. sz. határozat

338/2023.(XII.13.) Kt. sz. határozat

340/2023.(XII.13.) Kt. sz. határozat

végrehajtásáról szóló beszámolót elfogadja.