**ELŐTERJESZTÉS**

**Tiszavasvári Város Önkormányzata Képviselő-testületének**

**2024. február 15-én**

**tartandó rendes ülésére**

**Az előterjesztés tárgya: A temetőkről és a temetkezési tevékenységről szóló 13/2023. (IV.28.) önkormányzati rendelet módosításáról**

**Melléklet**: 1 db

**A napirend előterjesztője**: Dr. Kórik Zsuzsanna jegyző

**Az előterjesztést készítette**: Gazdagné dr. Tóth Marianna önkormányzati és jogi osztályvezető

**Az előterjesztés ügyiratszáma**: TPH/1901-2/2024.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | Szmsz 4. melléklet 1.30. pontja |
|  |  |

Az ülésre meghívni javasolt szervek, személyek:

|  |  |
| --- | --- |
| dr. Groncsák Andrea ügyvezető | Tiva-Szolg Kft.  groncsakandrea@gmail.com |
| Fülöp Adrián – Szorgalmatos Község polgármestere | pm@szorgalmatos.hu |

Egyéb megjegyzés:

……………………………………………………………………………………………………………………………………………………………………………………

Tiszavasvári, 2024. február 14.

**Gazdagné dr. Tóth Marianna**

**témafelelős**

**Tiszavasvári Város Jegyzőjétől**

4440 Tiszavasvári, Városháza tér 4. sz.

Tel.: 42/520–500 Fax.: 42/275–000 e–mail: tvonkph@tiszavasvari.hu

Témafelelős: Gazdagné dr. Tóth Marianna

**ELŐTERJESZTÉS**

**- a Képviselő-testülethez -**

**A temetőkről és a temetkezési tevékenységekről szóló 13/2023. (IV.28) önkormányzati rendelet módosításáról**

**Tisztelt Képviselő-testület!**

Tiszavasvári Város Önkormányzata Képviselő-testülete 13/2023. (IV.28.) önkormányzati rendelet mellékletei tartalmazzák a temetői létesítmények, illetve az üzemeltető által biztosított szolgáltatások igénybevételéért fizetendő díjakat.

A Tiva-Szolg Kft. ügyvezetője díjtétel-emelési javaslattal fordult a képviselő-testülethez, melyet az alábbiakkal indokolt:

A díjak egy része 2017. óta nem módosult, 2023-ban kis mértékű emelés volt, de az nem volt akkora mértékű, hogy pótolni tudta volna az előző hat év lemaradását. Az elmúlt években változás következett be a temetkezési szokásokban, egyre csökken a koporsós temetések aránya az urnás temetések javára, ugyanis az olcsóbb. Emiatt az egy temetésre jutó árbevétel egyre csökken az üzemeltetési tevékenységgel kapcsolatban, melyet nem lehet a szolgáltatásból realizált bevételek átcsoportosításával ellensúlyozni. További tény, hogy a temető területe folyamatosan nő, ez a fenntartási költségek jelentős emelkedését jelenti, mivel nagyobb terület karbantartása többlet gép és bérköltség felmerülésével jár együtt. Fontos kihangsúlyozni azt is, hogy a temetőben keletkező hulladékok mennyisége a köztemetőben végső nyugalomra helyezett elhunytak számával évről évre nő, ezzel a növekedéssel nem tart lépést az üzemeltetési árbevétele növekedése. Mindezekre tekintettel a temetési hely megváltási díjak, az újra váltás díjának 10%-os emelését javasolja a Kft.

A ravatalozó használat igénybevételéért fizetendő díj emelését az alábbi önköltségszámítás alapján javasolják:

|  |  |  |  |  |
| --- | --- | --- | --- | --- |
| **ravatalozó használat** | | **Ft/év(nettó)** |  |  |
| energia | | 924 502 |  |  |
| tisztítószer | | 42 396 |  |  |
| vízdíj | | 102 842 |  |  |
| szemétszállítás | | 1 312 078 |  |  |
| igénybevett szogl | | 63 937 |  |  |
| egyéb szolg.-k. | | 33 902 |  |  |
| écs műanyag nyz | | 18 767 |  |  |
| bér és járulékok | | 3 326 149 |  |  |
|  |  | 5 824 573 |  |  |
| **használat ktg.-e Ft/alkalom** | | **39 623** | **Javasolt bruttó ár: 50 000 Ft** | |

A 10%-os emelést tartalmazó összegek piros színnel kerülnek feltüntetésre a jelenleg hatályos díjak mellett:

**A temetkezési tevékenységhez kapcsolódó díjtételekről**

1. Temetési hely megváltási díjak, újraváltás díja

|  |  |  |
| --- | --- | --- |
|  | **A** | **B** |
|  | **A városi köztemetőben a sírhelyek megváltási díjai** | **bruttó díj** |
| **1** | I. osztályú sírhely (sírbolt) (60 évre) | 95.890 Ft 105.500 Ft |
| **2** | II. osztályú sírhely (25 évre) | 40.825 Ft 44.900 Ft |
| **3** | III. osztályú sírhely (25 évre) | 30.250 Ft 33.300 Ft |
| **4** | IV. osztályú sírhely (25 évre) | 24.030 Ft 26.400 Ft |
| **5** | I. osztályú urnafülke, -sírhely (10 évre) | 40.450 Ft 44.500 Ft |
| **6** | I. osztályú urnasírbolt (20 évre) | 40.450 Ft 44.500 Ft |
| **7** | II. osztályú urnafülke, urnasírhely (10 év) | 6.045 Ft 6.700 Ft |
| **8** | II. osztályú urnasírbolt (20 év) | 6.045 Ft 6.700 Ft |
| **9** | **Koporsós rátemetés esetén a pótdíj mértéke** | |
| **10** | I. osztályú sírhely | 30.305 Ft 33.300 Ft |
| **11** | II. osztályú sírhely | 10.340 Ft 11.400 Ft |
| **12** | III. osztályú sírhely | 5.160 Ft 5.700 Ft |
| **13** | IV. osztályú sírhely | 2.125 Ft 2.300 Ft |
| **14** | **Urnás rátemetés esetén a pótdíj mértéke** | |
| **15** | II. osztályú sírhely | 5.160 Ft 5.700 Ft |
| **16** | III. osztályú sírhely | 2.755 Ft 3.000 Ft |
| **17** | IV. osztályú sírhely | 1.055 Ft 1.200 Ft |
| **18** | **A használati idő meghosszabbítása esetén az újraváltási díjak mértéke** | |
| **19** | I. osztályú sírhely (60 évre) | 25.400 Ft 28.000 Ft |
| **20** | II. osztályú koporsós temetési hely esetén (25 évre) | 25.400 Ft 28.000 Ft |
| **21** | III. osztályú koporsós temetési hely esetén (25 évre) | 22.860 Ft 25.100 Ft |
| **22** | IV. osztályú koporsós temetési hely esetén (25 évre) | 19.050 Ft 21.000 Ft |
| **23** | I. osztályú urnasírbolt (20 évre) | 12.700 Ft 14.000 Ft |
| **24** | II. osztályú urnasírbolt (20 évre) | 10.160 Ft 11.200 Ft |
| **25** | I. osztályú urnasírhely, urnafülke (10 évre) | 12.700 Ft 14.000 Ft |
| **26** | II. osztályú urnasírhely, urnafülke (10 évre) | 10.160 Ft 11.200 Ft |
| **27** | Az 1-26. számú sorokban meghatározott díjakat kell alkalmazni a sírboltokra is azzal, hogy a megváltás és az újraváltás időtartama 60 év, urnasírbolt esetén 20 év, urnasírhely, urnafülke esetén 10 év |  |
| **28** | Kettes sírhelyek esetén az alapdíjat kétszeres szorzóval kell megállapítani, illetve többes sírboltok esetén az alapdíjakat a sírhelyben elhelyezhető koporsók számával kell szorozni |  |

2. A temetőfenntartási hozzájárulás díja

|  |  |  |
| --- | --- | --- |
|  | **A** | **B bruttó díj** |
| **1** | temetőfenntartási hozzájárulás díja | 1.774 Ft/nap 1.950 Ft/nap |

3. Temetői létesítmények, illetve az üzemeltető által biztosított szolgáltatások igénybevételéért fizetendő díj

|  |  |  |
| --- | --- | --- |
|  | **A** | **B bruttó díj** |
| **1** | ravatalozó használati díj | 45.135 Ft/temetés 50.000 Ft/temetés |
| **2** | halott hűtő használati díj | 6.350 Ft/ nap |

**Jogszabályi változás következtében 2023. július 7. napjától a díjtételek módosításakor nem kell kikérni a fogyasztók területileg illetékes érdek-képviseleti szerveinek véleményét.**

**A rendelet kihirdetése és hatályba lépése közötti időtartamra vonatkozó szabályozás:** 2012. január 1. napján hatályba lépett **a Magyarország Gazdasági stabilitásáról szóló 2011. évi CXCIV. törvény, melynek 32. §-ában** foglaltak értelmében a fizetési kötelezettséget megállapító, fizetésre kötelezettek körét bővítő, a fizetési kötelezettség terhét növelő, a kedvezményt, mentességet megszüntető vagy korlátozó jogszabály **kihirdetése és hatálybalépése között legalább 30 napnak kell eltelnie.** Ezt a rendelkezést az önkormányzati rendeletekre is kell alkalmazni.

Fentiekre tekintettel a rendelet hatálybalépésének időpontjaként **2024. április 1.** napját javaslom.

**A jogalkotásról szóló** **2010. évi CXXX. Tv.** 17. § (1) és (2) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható követelményeit. Az előzetes hatásvizsgálat eredményről a testületet tájékoztatni kell.

A hatásvizsgálat során vizsgálni kell:

*a)* a tervezett jogszabály valamennyi jelentősnek ítélt hatását, különösen

*aa)* társadalmi, gazdasági, költségvetési hatásait,

*ab)* környezeti és egészségi következményeit,

*ac)* adminisztratív terheket befolyásoló hatásait, valamint

*b)* a jogszabály megalkotásának szükségességét, a jogalkotás elmaradásának várható következményeit, és

*c)* a jogszabály alkalmazásához szükséges személyi, szervezeti, tárgyi és pénzügyi feltételeket.

**A fentiek alapján a temetőkről és a temetkezési tevékenységről szóló rendelet módosításáról - az előzetes hatásvizsgálata tükrében – az alábbi tájékoztatást adom:**

**1. A módosítás valamennyi jelentősnek ítélt hatása, különösen:**

**1.1. társadalmi hatása:**

A 10%-os általános díjtétel-emelkedés nem mondható jelentős emelésnek, így várhatóan nem helyez kirívóan magasabb terhet, költségeket az érintettek részére.

**1.2. gazdasági hatása:**

A módosításnak **gazdasági hatása** a temető üzemeltetését végző gazdasági társaságnál érvényesülhet, azonban jelentős pozitív gazdasági hatása ott sem várható**.**

**1.3. költségvetési hatása:**

A módosításnak az önkormányzat költségvetésére nem várható hatása.

**2.** **A módosításnak környezeti és egészségügyi következményei:**

A környezeti és egészségügyi következmény jelen módosítással összefüggésben nem várható.

**3. Az adminisztratív terheket befolyásoló hatása:**

A módosítás éves szinten nem jelent többletfeladatot az önkormányzati ügyintézés előkészítő folyamatában.

**4. A jogszabály megalkotásának szükségessége, a jogalkotás elmaradásának várható következményei:**

Az évek óta elmaradó díjtételnövelés miatt szükségessé vált a rendelet felülvizsgálata.

**5. A jogszabály alkalmazásához szükséges személyi, szervezeti, tárgyi és pénzügyi feltételek:**

Az önkormányzatnál nem várható ilyen jellegű hatás.

**Az önkormányzati rendeletekhez indoklási kötelezettség is társul. Az indokolásban a jogszabály előkészítőjének feladata azoknak a társadalmi, gazdasági, szakmai okoknak és céloknak a bemutatása, amelyek a szabályozást szükségesség teszik. Az indokolásban ismertetni kell a jogi szabályozás várható hatását is.**

Kérem a Képviselő-testületet, hogy az előterjesztést megtárgyalni, és a rendelet-tervezetet elfogadni szíveskedjen.

Tiszavasvári, 2024. február 14.

**dr. Kórik Zsuzsanna**

**jegyző**

előterjesztés1. melléklete



Településszolgáltatási és Vagyonkezelő Nonprofit Kft.

4440 Tiszavasvári, Báthori u. 6.

06/30 757 29 76

Web: [www.tivaszolg.hu](http://www.tivaszolg.hu) e-mail: [tivaszolgnonprofit@gmail.com](mailto:tivaszolgnonprofit@gmail.com)

Szőke Zoltán

Polgármester Úr

részére

Tisztelt Polgármester Úr!

Tiszavasvári Város Önkormányzata Képviselő-testülete a 4/2011. (II.15.) önkormányzati rendelet 1. sz. mellékletében határozta meg a temetői létesítmények, illetve az üzemeltető által biztosított szolgáltatások igénybevételéért fizetendő díjakat. A díjak egy része 2017 óta 2023-ban kerültek módosításra, azonban a tavalyi módosítás mértéke – az igénybe vevők érdekeit is szem előtt tartva - nem volt akkora mértékű, hogy pótolni tudta volna az előző hat év lemaradását.

Az elmúlt években változás következett be a temetkezési szokásokban, egyre csökken a koporsós temetések aránya az urnás temetések javára, ugyanis ez olcsóbb. Emiatt az egy temetésre jutó árbevétel egyre csökken az üzemeltetési tevékenységgel kapcsolatban, melyet nem lehet a szolgáltatásból realizált bevételek átcsoportosításával ellensúlyozni.

További tény, hogy a temető területe folyamatosan nő, ez a fenntartási költségek jelentős emelkedését jelenti, mivel nagyobb terület karbantartása többlet gép és bérköltség felmerülésével jár együtt.

Fontos kihangsúlyozni azt is, hogy temetőben keletkező hulladékok mennyisége a köztemetőben végső nyugalomra helyezett elhunytak számával évről évre nő, ezzel a növekedéssel nem tart lépést az üzemeltetési árbevétele növekedése.

Fentikre tekintettel kérjük a temetési hely megváltási díjak, az újra váltás díjának 10%-os emelését.

A ravatalozó használat igénybevételéért fizetendő díj emelését az alábbi önköltség számítás alapján:

|  |  |  |  |  |
| --- | --- | --- | --- | --- |
| **ravatalozó használat** | | **Ft/év(nettó)** |  |  |
| energia | | 924 502 |  |  |
| tisztítószer | | 42 396 |  |  |
| vízdíj | | 102 842 |  |  |
| szemétszállítás | | 1 312 078 |  |  |
| igénybevett szogl | | 63 937 |  |  |
| egyéb szolg.-k. | | 33 902 |  |  |
| écs műanyag nyz | | 18 767 |  |  |
| bér és járulékok | | 3 326 149 |  |  |
|  |  | 5 824 573 |  |  |
| **használat ktg.-e Ft/alkalom** | | **39 623** | **Javasolt bruttó ár: 50 000 Ft** | |

A halott hűtő használati díj esetében nem tervezünk emelést, tekintettel arra, hogy 2024. év elején a hűtő felújításra került, energiahatékonyabb rendszer lett kialakítva, így energiadíj megtakarításra számítunk.

A rendelet 2. sz. mellékletében lévő díjtételek 2016-ban az akkori ügyvezető javaslatára kerültek a rendeletbe, melyek 2016 óta nem kerültek változtatásra. A temetőben a Tiva-Szolg Nonprofit KFT-n kívül évek óta nem temet más szolgáltató, ezért ha a temetőkről és temetkezésről szóló 1999. évi XLIII. tv. lehetővé teszi, akkor kérjük törölni a temető rendeletből a 2. sz. mellékletet. Amennyiben más szolgáltató végezné a szolgáltatást, abban az esetben a rendeletben megállapított díjtételeket számlázzuk felé.

Tiszavasvári, 2024. 01. 26.

dr. Groncsák Andrea

ügyvezető

**rendelet-tervezet**

**Tiszavasvári Város Önkormányzata Képviselő-testületének .../2024. (II. 16.) önkormányzati rendelete**

**A temetőkről és a temetkezési tevékenységekről szóló 13/2023. (IV.28.) önkormányzati rendelet módosításáról**

Tiszavasvári Város Önkormányzata Képviselő-testülete a temetőkről és a temetkezésről szóló 1999. évi XLIII. törvény 6. § (4) bekezdésében, 40. § (2) –(3) bekezdésében, 41. § (3) bekezdésében, valamint 42. §-ában kapott felhatalmazás alapján az Alaptörvény 32. cikk (1) bekezdés a) pontjában, Magyarország helyi önkormányzatairól szóló 2011. évi CLXXXIX tv. 13. § (1) bekezdés 2. pontjában meghatározott feladatkörében eljárva - Tiszavasvári Város Önkormányzata Képviselő-testülete szervezeti és működési szabályzatáról szóló 6/2022.(II.25.) önkormányzati rendelet 4. melléklet 1.30. pontja által biztosított véleményezési jogkörében eljáró Pénzügyi és Ügyrendi Bizottság véleményének kikérésével – a következőket rendeli el:

**1. §**

A temetőkről és a temetkezési tevékenységről szóló 13/2023. (IV. 28.) önkormányzati rendelet 1. melléklete helyébe az 1. melléklet lép.

**2. §**

Ez a rendelet 2024. április 1-jén lép hatályba.

Tiszavasvári, 2024. február 15.

**Szőke Zoltán Dr. Kórik Zsuzsanna**

**polgármester jegyző**

**A rendelet kihirdetve: 2024. február 16-án**

**Dr. Kórik Zsuzsanna**

**jegyző**

*1. melléklet a .../2024. (II. 16.) önkormányzati rendelethez*

„*1. melléklet a 13/2023. (IV. 28.) önkormányzati rendelethez*

**A temetkezési tevékenységhez kapcsolódó díjtételekről**

1. Temetési hely megváltási díjak, újraváltás díja

|  | **A** | **B** |
| --- | --- | --- |
|  | **A városi köztemetőben a sírhelyek megváltási díjai** | **bruttó díj** |
| **1** | I. osztályú sírhely (sírbolt) (60 évre) | 105.500 Ft |
| **2** | II. osztályú sírhely (25 évre) | 44.900 Ft |
| **3** | III. osztályú sírhely (25 évre) | 33.300 Ft |
| **4** | IV. osztályú sírhely (25 évre) | 26.400 Ft |
| **5** | I. osztályú urnafülke, -sírhely (10 évre) | 44.500 Ft |
| **6** | I. osztályú urnasírbolt (20 évre) | 44.500 Ft |
| **7** | II. osztályú urnafülke, urnasírhely (10 év) | 6.700 Ft |
| **8** | II. osztályú urnasírbolt (20 év) | 6.700 Ft |
| **9** | **Koporsós rátemetés esetén a pótdíj mértéke** | |
| **10** | I. osztályú sírhely | 33.300 Ft |
| **11** | II. osztályú sírhely | 11.400 Ft |
| **12** | III. osztályú sírhely | 5.700 Ft |
| **13** | IV. osztályú sírhely | 2.300 Ft |
| **14** | **Urnás rátemetés esetén a pótdíj mértéke** | |
| **15** | II. osztályú sírhely | 5.700 Ft |
| **16** | III. osztályú sírhely | 3.000 Ft |
| **17** | IV. osztályú sírhely | 1.200 Ft |
| **18** | **A használati idő meghosszabbítása esetén az újraváltási díjak mértéke** | |
| **19** | I. osztályú sírhely (60 évre) | 28.000 Ft |
| **20** | II. osztályú koporsós temetési hely esetén (25 évre) | 28.000 Ft |
| **21** | III. osztályú koporsós temetési hely esetén (25 évre) | 25.100 Ft |
| **22** | IV. osztályú koporsós temetési hely esetén (25 évre) | 21.000 Ft |
| **23** | I. osztályú urnasírbolt (20 évre) | 14.000 Ft |
| **24** | II. osztályú urnasírbolt (20 évre) | 11.200 Ft |
| **25** | I. osztályú urnasírhely, urnafülke (10 évre) | 14.000 Ft |
| **26** | II. osztályú urnasírhely, urnafülke (10 évre) | 11.200 Ft |
| **27** | Az 1-26. számú sorokban meghatározott díjakat kell alkalmazni a sírboltokra is azzal, hogy a megváltás és az újraváltás időtartama 60 év, urnasírbolt esetén 20 év, urnasírhely, urnafülke esetén 10 év |  |
| **28** | Kettes sírhelyek esetén az alapdíjat kétszeres szorzóval kell megállapítani, illetve többes sírboltok esetén az alapdíjakat a sírhelyben elhelyezhető koporsók számával kell szorozni |  |

2. A temetőfenntartási hozzájárulás díja

|  | **A** | **B bruttó díj** |
| --- | --- | --- |
| **1** | temetőfenntartási hozzájárulás díja | 1.950 Ft/nap |

3. Temetői létesítmények, illetve az üzemeltető által biztosított szolgáltatások igénybevételéért fizetendő díj

|  | **A** | **B bruttó díj** |
| --- | --- | --- |
| **1** | ravatalozó használati díj | 50.000 Ft/ temetés |
| **2** | halott hűtő használati díj | 6.350 Ft/nap |

”

Általános indokolás

Tiszavasvári Város Önkormányzata Képviselő-testülete 13/2023. (IV.28.) önkormányzati rendelet mellékletei tartalmazzák a temetői létesítmények, illetve az üzemeltető által biztosított szolgáltatások igénybevételéért fizetendő díjakat.

Részletes indokolás

**Az 1. §-hoz, a 2. §-hoz, az 1. melléklethez**

A temetői díjtételek egy része 2017. óta nem módosult, 2023-ban kis mértékű emelés volt, de az nem volt akkora mértékű, hogy pótolni tudta volna az előző hat év lemaradását. Az elmúlt években változás következett be a temetkezési szokásokban, egyre csökken a koporsós temetések aránya az urnás temetések javára, ugyanis az olcsóbb. Emiatt az egy temetésre jutó árbevétel egyre csökken az üzemeltetési tevékenységgel kapcsolatban, melyet nem lehet a szolgáltatásból realizált bevételek átcsoportosításával ellensúlyozni. További tény, hogy a temető területe folyamatosan nő, ez a fenntartási költségek jelentős emelkedését jelenti, mivel nagyobb terület karbantartása többlet gép és bérköltség felmerülésével jár együtt. Fontos kihangsúlyozni azt is, hogy a temetőben keletkező hulladékok mennyisége a köztemetőben végső nyugalomra helyezett elhunytak számával évről évre nő, ezzel a növekedéssel nem tart lépést az üzemeltetési árbevétele növekedése. Mindezekre tekintettel a temetési hely megváltási díjak, az újra váltás díjának 10%-os emelését javasolja a Kft.