**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2024. február 15-én tartandó**

**rendes ülésére**

Az előterjesztés tárgya: **A Tiszavasvári Önkormányzati Tűzoltóság 2023. évi szakmai és pénzügyi beszámolója**

Melléklet: Beszámoló a határozat-tervezet mellékleteként

Az előterjesztés előadója: Szőke Zoltán polgármester

Az előterjesztés témafelelőse: Ládi Zsanett köztisztviselő

Az előterjesztés ügyiratszáma: TPH/1714-2/2024

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4. melléklet 1.30. pontja |

Az ülésre meghívni javasolt szervek, személyek:

|  |  |  |
| --- | --- | --- |
| **Név** | **Titulus** | **Elérhetősége** |
| Németh Zoltán | parancsnok | zoltan.nemeth@vasvari-tuzolto.hu |

Egyéb megjegyzés:

…………………………………………………………………………………….………………………………………………………………………………………………………………

Tiszavasvári, 2024. február 7.

**Ládi Zsanett**

**témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 e–mail: tvonkph@tiszavasvari.hu**

**Témafelelős:** Ládi Zsanett

**ELŐTERJESZTÉS**

**- a Képviselő-testülethez -**

**A Tiszavasvári Önkormányzati Tűzoltóság 2023. évi szakmai és pénzügyi beszámolója**

**Tisztelt Képviselő-testület!**

Tiszavasvári Város Önkormányzata 2023. évi költségvetéséről és a költségvetés vitelének szabályairól szóló 2/2023. (II.14.) önkormányzati rendeletében a **Civil szervezetek működési támogatása kormányzati funkción 3.000.000.- Ft összegű, kizárólag működési célra fordítható támogatást biztosított** a Tiszavasvári Önkormányzati Tűzoltóság részére. A támogatási összeg felhasználásáról 2024. január 31. napjáig kellett a beszámolót elkészíteni.

Németh Zoltán, a tűzoltóság parancsnoka fenti kötelezettségeinek eleget téve megküldte a Képviselő-testület részére a határozat-tervezet melléklete szerinti 2023. évi szakmai -, illetve pénzügyi beszámolóját.

Kérem a Tisztelt Képviselő-testületet a beszámoló megtárgyalására és elfogadására.

Tiszavasvári, 2024. február 7.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ**-**TESTÜLETÉNEK**

**…/2024. (II.15.) Kt. számú**

**határozata**

**a Tiszavasvári Önkormányzati Tűzoltóság 2023. évi szakmai és pénzügyi beszámolója**

Tiszavasvári Város Önkormányzata Képviselő-testülete a Tiszavasvári Önkormányzati Tűzoltóság 2023. évi szakmai és pénzügyi beszámolójáról szóló előterjesztést megtárgyalta és az alábbi határozatot hozza:

1. a Tiszavasvári Önkormányzati Tűzoltóság parancsnoka által benyújtott - Tiszavasvári Önkormányzati Tűzoltóság szakmai és pénzügyi beszámolója a 2023. évi tevékenységéről és gazdálkodásáról szóló **-** beszámolót a határozat melléklete szerinti tartalommal elfogadja.
2. Felkéri a Polgármestert, hogy tájékoztassa a Tiszavasvári Önkormányzati Tűzoltóság parancsnokát a hozott döntésről.

**Határidő:** azonnal **Felelős:** Szőke Zoltán polgármester

***…/2024. (II.15.) Kt. sz. határozat melléklete***

